दल ने चांग गेट से हटाए अतिक्रमण
यातायात पुलिस ने भी बनाए चालान
शहरमें यातायात व्यवस्था सुचारू करने के लिए टे्रफिक पुलिस की ओर से शनिवार को अभियान चलाया गया। इस दौरान 14 लोगों के चालान बनाकर उनसे जुर्माना राशि वसूली गई। यातायात प्रभारी धन्नासिंह रावत के नेतृत्व में चांगगेट क्षेत्र में की गई कार्रवाई में पुलिसकर्मी सुनील कुमार ने वाहन चलाते समय मोबाइल पर बात करते हुए लोगों, बिना नंबर का वाहन चलाने वाले और क्षमता से अधिक सवारियां बैठाने वालों के खिलाफ कार्रवाई कर जुर्माना राशि वसूली। पुलिस प्रशासन ने बताया कि अभियान आगे भी जारी रहेगा। उन्होंने शहरवासियों से अभियान में सहयोग करने की अपील की। जिससे यातायात व्यवस्था सुचारू हो सके।
दुकान के बाहर रखा सामान।
ब्यावर. मुख्य बाजार का नजारा।
भास्कर न्यूज|ब्यावर
सरकारके स्वच्छता अभियान के साथ ही शहर को अतिक्रमणमुक्त बनाने के लिए नगर परिषद प्रशासन ने आखिरकार शनिवार से विशेष अतिक्रमण हटाओ अभियान की शुरुआत कर दी।
इससे पहले करीब एक सप्ताह से टीम मुख्य बाजार में व्यापारियों से नियत सीमा में ही सामान रखने की समझाइश कर रही थी। अब समझाइश बाद भी यातायात व्यवस्था में अड़चन बने व्यापारियों के खिलाफ नगर परिषद प्रशासन सख्ती से पेश आएगा। अभियान के दौरान चांगगेट क्षेत्र से अतिक्रमण हटाने की शुरुआत हुई।
जमादारोंको जिम्मेदारी
नगरपरिषद के आयुक्त मुरारीलाल वर्मा ने बताया कि विशेष अतिक्रमण अभियान से पहले ही परिषद के जमादारों को भी इसके लिए जिम्मेदारी सौंपी गई। उन्होंने बताया कि संबंधित क्षेत्र के जमादार की यह ड्यूटी रहेगी कि उनके क्षेत्र में यदि कोई मुख्य बाजार में अतिक्रमण कर यातायात व्यवस्था में अड़चन पैदा कर रहा है तो पहले वह समझाइश करे लेकिन इसके बाद भी संबंधित व्यापारी नहीं माने तो उसके खिलाफ नियमानुसार कार्रवाई अमल में लाई जाए। नगर परिषद के आयुक्त ने बताया कि अतिक्रमण टीम को भी इस मामले में गंभीरता बरतने के निर्देश दिए गए हैं। इससे शहरवासियों को मुख्य बाजार में होने वाले अतिक्रमणों से राहत मिल सके।
चांगगेटसे हुई शुरुआत
टीमने शनिवार को चांगगेट क्षेत्र से अतिक्रमण हटाने की शुरूआत की। इस दौरान उन्होंने दुकानों के बाहर नियत सीमा से बाहर रखे सामान को हटवाकर व्यापारियों को पाबंद किया कि वे अपनी नियत सीमा से बाहर सामान रखें। फिर भी वे नहीं माने तो सामान जब्ती की कार्रवाई की चेतावनी दी गई। इस दौरान परिषद कर्मचारियों ने स्वास्थ्य निरीक्षक हरीराम लखन के नेतृत्व में रास्ते में आने वाले थड़ी वालों, खोमचों वालों तथा अस्थाई रूप से खड़े होने वाले हाथ ठेलों के अस्थायी अतिक्रमण हटाया। साथ ही दुकानों के बाहर व्यवस्था में अड़चन बनने वाले टेबल, कुर्सी तथा अन्य सामान को जब्त भी किया। कर्मचारियों ने अतिक्रमियों को चेतावनी दी है कि समय रहते अपने-अपने अतिक्रमण हटाकर परिषद को सहयोग करे ताकि उन्हें किसी प्रकार की परेशानी का सामना नहीं करना पड़े। अतिक्रमण हटाओ दल में हरीराम लखन, मुकेश डुलगच, संतोष घांवरी, लक्ष्मण तेजी, ओमप्रकाश तेजी, अशोक जॉय, विकास पंवार तथा भानू पंडित आदि कर्मचारी शामिल थे।
^शहर में यातायात व्यवस्था सुचारू रहे इसके लिए पिछलीे एक सप्ताह से व्यापारियों से समझाइश की जा रही है। इसके बाद भी अभियान में यदि कोई व्यापारी सहयोग नहीं करता है तो उसके खिलाफ नियमानुसार कार्रवाई की जाएगी। शहरवासियों से अपील है कि वे भी इस अभियान में सहयोग करें। मुरारीलालवर्मा, आयुक्त
awa_Deva hin_Deva hin_Deva hin_Deva mar_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva